**TƏHSİLDƏ QARANTLAR**

VIII QRANT müsabiqəsinin qalibi olan “Sosial mesajlar, sosial teatr” adlı layihənin açılış mərasimi S.C.Pişəvəri adına Respublika Humanitar Fənlər Gimnaziyasıda baş tutdu. Gimnaziyanın direktoru İlqar Talibov, direktor müavinləri Leyla Hacıyeva, Yasin Cabizadə, psixoloq Sura xanım, müəllimlər və layihədə yer alacaq şagirdlər iştirak etdi. Layihənin eksperti Elnara Narimanova və təlimçi Aynur Zarrintac da tədbir iştirakçılarından idilər.

Layihənin əsas məqsədi 13-15 yaş aralığındakı şagirdlərlə dram vasitəsilə sosial mövzularda iş aparmaqdır. Bullinq, gender bərabərsizliyi, narkomaniya, kiberbullinq və qısnama kimi problemlərə diqqət çəkmək, bu mövzularda fərqindəlik yaratmaq və neqativ davranışların müsbətə doğru adaptasiyasını təmin etmək layihənin başlıca hədəflərindəndir.

Şagirdlərdə məsuliyyət, əməkdaşlıq, özünə inam, liderlik və empatiya kimi fərdi keyfiyyətlərin inkişaf etdirilməsi.

Bədən dili, nitq və ünsiyyət bacarıqlarının inkişafı, valideynlər və şagirdlər arasında ünsiyyətin yaxşılaşması və bağların möhkəmlənməsi də əsas məqsədlərdən biridir.

Bu bilik və bacarıqlar şagirdlərin gələcək təhsil və karyera həyatlarında onlara özgüvən qazandıracaq və liderlik potensiallarını üzə çıxaracaq. Layihə həm də yüksək mənəviyyata malik insan kapitalının formalaşmasına töhfə verəcək.

**Dəstək olan hər kəsə təşəkkürümü bildirirəm!**

**Təhsildə qrantlar**

**Azərbaycan Respublikası Elm və Təhsil Nazirliyi**













